English: Thank you for coming to that first meeting, Nick. I think you were talking about James Downs, actually, who has been an amazing campaigner. He's moved to England now and he's doing exactly the same type of campaigning that he did here there. So, he has a mountain to climb, but he is very much still involved, and I think it's very important that we do encourage those people to come forward. The issue, I think, for many people is that the wait is often dangerously long and the provision of services is patchy in many areas. In some areas they're very good, but others almost non-existent - if we look at mid Wales, it's very hard to get access to those services. And what we do need is more consistent support - when they have access to those services in the community, many people say that they don't have those support groups to go to afterwards, where they can meet other people and they can share their experiences with other people. So, in 2018, Dr Jacinta Tan led the Welsh Government's eating disorders framework review. This was the review that we campaigned for back in 2007 and which Edwina Hart, as the current Minister, put in place at the time. And then we campaigned for the review to happen in November 2018. To be fair to Jacinta Tan, the review was very strong, very robust, and had involvement from carers, patients and their families, and they felt engaged and involved in the process. My only regret at the time was that the Welsh Government took quite a long time to come up with any ideas as to how they were going to put that review into place, and I think we would be urging the Welsh Government here today to tell us how they're going to implement the changes in the review to make this a reality. Waiting times - many, many other conditions are an issue here. We know from the patient episode database for Wales that NHS wait times are on top of the often extensive time that it takes many people to come forward and seek help for their condition. So, this could be up to at least three years. So, in the service review, a maximum wait is recommended of four weeks for non-urgent referrals and one week for urgent referrals. Yet, this is far, far from the reality of what is happening at the moment. What's concerning is that the Welsh Government seem, as I said, far away from implementing it, so I'd like to know when they are going to do that. So, whilst waiting times are a problem, so too is access. And I've lost count of the amount of times people have told me that they are not able to access services at a speedy time, so that they can, then, treat their eating disorder. And then many of them - . I don't want to criticise health professionals overtly, but we do know that, if you do go to your general practitioner - they're not specialists, but they don't know, sometimes, who to refer a patient to, they don't know what the processes are. So, I think much more training in that regard is needed. And then the review talks about an all-age approach to service delivery, which would take out some of the challenges that transition between child and adolescent mental health services and adult services often pose. I don't want to take up all my time before I'm able to sum up; I realise I'm going slower than usual. I did hear from the ambassador for Beat, Zoe John, here today who said that she was deemed to be not thin enough to get treatment, and I think that is absolutely criminal. We need to review the BMI, even if you don't want to scrap it. I think if I was in Government I'd scrap it, because, even if you don't go in with an eating disorder, you may come out with an eating disorder because you're told that you're overweight or that you need to do certain things with your lifestyle even though you may be doing those things already, and I think that's key to look at and wasn't actually addressed in this eating disorders review. There are so many stories that people have told me, but it's been a privilege to lead on the eating disorders cross-party group and I hope that you'll take the mantle forward while I'm away and make sure that the Welsh Government does implement the changes to the review so that I can come back and I can be - well, I won't have much to do then. [ Laughter.] So, I'm not going to have to time to react to you; you'll have to bring in someone else. But diolch yn fawr iawn.
Welsh: Diolch am ddod i'r cyfarfod cyntaf hwnnw, Nick. Rwy'n credu eich bod chi'n siarad am James Downs sydd wedi bod yn ymgyrchydd anhygoel. Mae wedi symud i Loegr bellach ac mae'n gwneud yr un math o ymgyrchu ag y gwnaeth yma. Felly, mae ganddo fynydd i'w ddringo, ond mae'n dal i chwarae rhan fawr, ac rwy'n credu ei bod hi'n bwysig iawn ein bod yn annog y bobl hynny i gamu ymlaen. Y broblem i lawer o bobl, rwy'n credu, yw bod yr aros yn aml yn beryglus o hir a bod y ddarpariaeth o wasanaethau yn dameidiog mewn sawl ardal. Mewn rhai ardaloedd maent yn dda iawn, ond mewn ardaloedd eraill, prin eu bod yn bodoli - os edrychwn ar ganolbarth Cymru, mae'n anodd iawn cael mynediad at y gwasanaethau hynny. A'r hyn sydd ei angen arnom yw cymorth mwy cyson - pan fydd ganddynt fynediad at y gwasanaethau hynny yn y gymuned, dywed llawer o bobl nad oes ganddynt grwpiau cefnogi i fynd iddynt wedyn, lle gallant gyfarfod â phobl eraill a gallant rannu eu profiadau gyda phobl eraill. Yn 2018 arweiniodd Dr Jacinta Tan adolygiad fframwaith anhwylderau bwyta Llywodraeth Cymru. Hwn oedd yr adolygiad y buom yn ymgyrchu amdano yn ôl yn 2007, adolygiad a roddwyd ar waith gan Edwina Hart, fel y Gweinidog ar y pryd. Ac yna fe wnaethom ymgyrchu i'r adolygiad ddigwydd ym mis Tachwedd 2018. I fod yn deg â Jacinta Tan, roedd yr adolygiad yn gryf iawn, yn gadarn iawn, ac roedd gofalwyr, cleifion a'u teuluoedd wedi cymryd rhan ynddo, a theimlent eu bod yn cael eu cynnwys ac yn rhan o'r broses. Yr unig beth a berai bryder i mi ar y pryd oedd bod Llywodraeth Cymru wedi cymryd amser eithaf hir i gynnig unrhyw syniadau ynglŷn â sut y byddent yn gweithredu'r adolygiad hwnnw, a chredaf y byddem yn annog Llywodraeth Cymru yma heddiw i ddweud wrthym sut y bwriadant roi'r newidiadau yn yr adolygiad ar waith i'w wireddu. Amserau aros - mae llawer o gyflyrau eraill yn broblem yma. Gwyddom o gronfa ddata cyfnodau cleifion Cymru fod amseroedd aros y GIG yn ychwanegol at yr amser helaeth y mae'n aml yn ei gymryd i lawer o bobl gamu ymlaen a gofyn am gymorth ar gyfer eu cyflwr. Felly, gallai hyn olygu aros hyd at dair blynedd fan lleiaf. Felly, yn yr adolygiad o'r gwasanaeth, argymhellir na ddylid aros mwy na phedair wythnos ar gyfer atgyfeiriadau nad ydynt yn rhai brys ac un wythnos ar gyfer atgyfeiriadau brys. Ac eto, mae hyn ymhell iawn o'r hyn sy'n digwydd ar hyn o bryd. Mae'n destun pryder, fel y dywedais, fod Llywodraeth Cymru i'w gweld yn bell iawn o'i weithredu, felly hoffwn wybod pryd y maent yn mynd i wneud hynny. Felly, er bod yr amseroedd aros yn broblem, mae mynediad yn broblem hefyd. Ac rwyf wedi colli cyfrif ar y nifer o weithiau mae pobl wedi dweud wrthyf na allant fanteisio ar wasanaethau'n ddigon cyflym iddynt allu trin eu hanhwylder bwyta. Ac mae nifer ohonynt - . Nid wyf am feirniadu gweithwyr iechyd proffesiynol yn benodol, ond rydym yn gwybod, os ewch at eich meddyg teulu - nid ydynt yn arbenigwyr, ond nid ydynt yn gwybod, weithiau, at bwy i atgyfeirio claf, nid ydynt yn gwybod beth yw'r prosesau. Felly, rwy'n credu bod angen llawer mwy o hyfforddiant yn hynny o beth. Ac yna sonia'r adolygiad am ddull o ddarparu gwasanaethau ar gyfer pob oedran a fyddai'n dileu rhai o'r heriau y mae trosglwyddo rhwng gwasanaethau iechyd meddwl plant a'r glasoed a gwasanaethau oedolion yn aml yn eu hachosi. Nid wyf am i fy amser ddod i ben cyn i mi allu crynhoi; rwy'n sylweddoli fy mod yn mynd yn arafach nag arfer. Fe glywais gan lysgennad Beat, Zoe John, yma heddiw a ddywedodd eu bod wedi barnu nad oedd hi'n ddigon tenau i gael triniaeth, ac rwy'n credu bod hynny'n gwbl anfaddeuol. Mae angen inni adolygu'r BMI, hyd yn oed os nad ydych am ei ddileu. Pe bawn i'n aelod o'r Llywodraeth, buaswn yn ei ddileu, oherwydd hyd yn oed os na fydd gennych anhwylder bwyta ar y cychwyn, gallech gael anhwylder bwyta am eu bod yn dweud wrthych eich bod yn rhy drwm neu fod angen i chi wneud pethau penodol i'ch ffordd o fyw er eich bod yn gwneud hynny'n barod efallai, ac rwy'n credu ei bod hi'n allweddol inni edrych ar hynny, ac ni chafodd sylw yn yr adolygiad hwn o anhwylderau bwyta. Ceir cymaint o straeon y mae pobl wedi'u dweud wrthyf, ond bu'n fraint cael arwain y grŵp trawsbleidiol ar anhwylderau bwyta ac rwy'n gobeithio y byddwch yn bwrw ymlaen â'r gwaith tra byddaf oddi yma ac yn sicrhau bod Llywodraeth Cymru yn gweithredu'r newidiadau i'r adolygiad fel y gallaf ddod yn ôl ac y gallaf fod - wel, ni fydd gennyf lawer i'w wneud bryd hynny. [ Chwerthin.] Felly, ni chaf amser i ymateb i chi; bydd yn rhaid i chi ddod â rhywun arall i mewn. Ond diolch yn fawr iawn.